Lossi restoran

Kui soovid minna restorani, siis on suvel võimalus istuda lossi ees õues või kasutada restorani siseruume. Restoranil on lauateenindus. Maarjamäe lossi torni alusest uksest fuajeesse sisenedes astu paar sammu edasi ning keera restorani minemiseks paremale. Liigu otse edasi, 23–25 sammuga jõuad restorani ukseni. Koridor, mille läbisid, on 2/3 osas u 3 meetrit lai. Selle mõlemal pool on mööbel, teekonna lõpuosa laieneb ja kivist põrandakate asendub puidust põrandaga. Koridori tagaseina parempoolses kolmandikus on kahepoolne uks. Restorani lahtiolekuaegadel on vasak uksepool avatud. Üle ukse lävepaku u 7 sammuga kella 1 suunas liikudes jõuad baarileti kaarja otsani, mille taga on teenindaja. Sisened laiupidi ristkülikukujulisse ruumi alt vasakult nurgast. Sisenedes on vasakul personaliuks kööki. Esiseina keskel, sinust paremal, on massiivne baarilett. Ruumis on hajusalt paigutatud kümmekond lauda. Leti vastasseinas ja parempoolses otsaseinas on aknad. Esiseina paremal pool otsas on läbipääs tagumistesse söögisaalidesse ja verandale. (Kokku on restoranil eri puhkudeks kolm söögisaali, keskmisest pääseb verandale.)